OpenLLM-France/wikimedia huggingface dataset:
# Kevin Pangos

Kevin Joseph Pangos, (Holland Landing, Ontario, 25 de gener de 1993) és un jugador canadenc de bàsquet amb nacionalitat eslovena i ocupa la posició de base.

## Biografia

Format a l'institut a Newmarket, Ontario, al nord de Toronto, des de molt jove hom el considerava com el "nou Steve Nash". Inicia el seu periple universitari a Gonzaga on va obtenir el campionat de la Conferència de la Costa Oest -fins i tot va disputar la final a 8- i diversos premis individuals -millor jugador, rècord de triples i millor percentatge-. Va fer una mitjana de 13 punts, 3 rebots, 4 assistències i 1 recuperació per partit en les quatre temporades que va jugar en els "Bulldogs".
No obstant això, la seva brillant trajectòria a Gonzaga no va ser suficient per entrar al draft de l'NBA de 2015 ni per garantir-li un contracte a l'NBA, per la qual cosa va decidir emprendre la seva primera incursió professional a Europa. El 22 de juliol de 2015 va signar un contracte per dos anys amb el Club Bàsquet Gran Canària. Després de només una temporada a l'equip canari va exercir la seva clàusula de sortida fitxant pel BC Žalgiris Kaunas per una temporada més una altra opcional.
Després de dues temporades en el conjunt lituà, al juliol 2018 fitxa pel FC Barcelona per dos anys.
El 2020 es va anunciar el seu fitxatge pel Zenit de Sant Petersburg dirigit per Xavi Pascual.

## Palmarès
### Zalgiris Kaunas

* Lliga de Lituània (2): 2017 i 2018
* Copa del Rei Mindaugas (2): 2017 i 2018

### FC Barcelona

* Copa del Rei (1): 2019

### Consideracions individuals

* Quintet Ideal de l'Eurolliga (1):
** Segon Quintet (1): 2018
* Quintet Ideal de l'Eurocup (1):
** Segon Quintet (1): 2016
* Jugador de l'Any de la West Coast Conference (1): 2015
* Quintet de la West Coast Conference (4)
** Primer Quintet (4): 2012, 2013, 2014 i 2015
* All-American AP Team (1):
** Tercer Quintet (1): 2015

## Referències

* ↑ «'Baby Steve Nash' leads Gonzaga into Sweet 16 rematch with UCLA». Sporting News. Arxivat de l'original el 2016-03-05. [Consulta: 20 desembre 2015].
* ↑ «Bombazo del Gran Canaria: ficha a Kevin Pangos, el canadiense criado bajo el reflejo de Nash». MARCA.com. [Consulta: 20 desembre 2015].
* ↑ «El Zalgiris Kaunas anuncia el fichaje del canadiense Kevin Pangos». acb.com, 15-07-2016. Arxivat de l'original el 2018-07-25. [Consulta: 25 juliol 2018].
* ↑ «Oficial: El Barcelona ficha a Kevin Pangos». marca.com, 25-07-2018. [Consulta: 25 juliol 2018].
* ↑ «Kevin Pangos fitxa pel Zenit de Xavi Pascual». ccma.cat, 05-07-2020 [Consulta: 8 desembre 2020].

## Enllaços externs

* Fitxa a ACB.COM Arxivat 2018-10-18 a Wayback Machine.
* Kevin Pangos: Les neus del Roque Nublo
# Puig d'en Ferriol

* No s'ha de confondre amb Puig Ferriol.
El Puig d'en Ferriol és una muntanya de 75 metres que es troba al municipi de Ventalló, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roger De Corte

Roger De Corte o Decorte (Waarschoot, Flandes Oriental, 8 d'agost de 1923 - Ídem, 10 de gener de 2010) va ser un ciclista belga, que fou professional entre 1944 i 1961. En el seu palmarès destaquen diverses curses d'un dia com el Grote Scheldeprijs de 1949 i 1952. Era fill de Raymond Decorte.

## Palmarès

* 1946
** 1r al Circuit de Houtland
** 1r a De Drie Zustersteden
* 1947
** 1r del Circuit de Flandes Oriental
* 1949
** 1r al Grote Scheldeprijs
** 1r del Circuit de Flandes Central
* 1950
** Vencedor d'una etapa a la Volta a Bèlgica
** Vencedor d'una etapa a la Volta a Alemanya
* 1951
** 1r del Circuit de Flandes Central
* 1952
** 1r al Grote Scheldeprijs
** 1r a la Volta a Limburg
* 1955
** 1r al Circuit de Houtland

## Referències

* 1 2 «Oud-renner en oud-schepen Roger De Corte overleden» (en neerlandès). [Consulta: 11 novembre 2022].
* ↑ «DE CORTE Roger». [Consulta: 11 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Roger DE CORTE» (en italià). [Consulta: 11 novembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Denpasar

Denpasar és la capital de la província de Bali, Indonèsia. És també el lloc de l'aeroport Ngurah Rai, la porta principal a Bali. Té una població de 834.881 habitants (2012) i una superfície de 124 km². Està situada a 8° 39′ S, 115° 13′ E﻿ / ﻿8.650°S,115.217°E﻿ / -8.650; 115.217.

## Geografia
### Clima

Paràmetres climàtics mitjans de Denpasar (1991-2020) :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 30,9 (87,6) | 31,1 (88) | 31,2 (88,2) | 31,3 (88,3) | 30,6 (87,1) | 29,8 (85,6) | 29,2 (84,6) | 29,2 (84,6) | 30,1 (86,2) | 31,1 (88) | 31,7 (89,1) | 31,1 (88) | 30,6 (87,1) |
| Temperatura diària mínima °C (°F) | 24,8 (76,6) | 24,7 (76,5) | 24,8 (76,6) | 24,8 (76,6) | 24,5 (76,1) | 24,1 (75,4) | 23,8 (74,8) | 23,5 (74,3) | 23,6 (74,5) | 24,3 (75,7) | 24,9 (76,8) | 25,0 (77) | 24,4 (75,9) |
| Font: Cuaca Denpasar ||||||||||||||

## Vegeu també

* Bali

## Enllaços externs

* Bali Denasar Tourism Arxivat 2012-11-22 a Wayback Machine..
# Herea

* Per a altres significats, vegeu «Herea (festival)».
Herea (grec antic: Ἡραία; en llatí: Heraea) fou una ciutat d'Arcàdia, la més important del curs del riu Alfeu. El seu territori es deia Hereàtida, situat prop de la frontera amb l'Èlida, amb la qual limitava pel riu Erimant, i era format per vuit petites viles, totes a la riba de l'Alfeu o dels afluents Ladó i Erimant, unificades pel rei espartà Cleombrot o Cleònim. La unitat municipal d'Iraia pren el nom de l'antiga ciutat.
La llegenda atribueix la fundació d'Herea a Hereos, fill de Licàon, i el seu primer nom hauria estat Sologorgos. A un període molt antic (cap a l'any 580 aC) la ciutat va concertar un tractat de defensa mútua per cent anys amb Elis, i el tractat, gravat en una tauleta de bronze en dialecte peloponnesi antic, és avui al Museu Britànic. Amb aquest tractat Elis va poder consolidar la seva supremacia sobre els veïns districtes de Pisàtida i Trifília. Per altra banda, l'aliança d'Herea amb Esparta va provocar l'hostilitat de la resta de ciutats d'Arcàdia, que van assolar el territori d'Herea el 370 aC.
Després la ciutat fou membre de la Lliga Aquea, i es va enfrontar amb Elis que era una de les principals ciutats de la Lliga Etòlia. Va caure en mans de Felip V de Macedònia (que el 219 aC va reconstruir el pont prop de la ciutat que creuava l'Alfeu) però finalment fou retornada a la Lliga Aquea. Pausànies l'esmenta com una ciutat mitjana amb temples (dos d'ells dedicats a Dionís, un a Pan, i un a Hera, aquest darrer en ruïnes), banys, plantacions i molts arbres a la vora de l'Alfeu. Posteriorment va romandre despoblada i és esmentada com a deserta en temps d'Estrabó.
Les seves ruïnes es troben prop de la desembocadura del riu Ladó, a la vila d'Aiánni ('Sant Joan'). A la zona es cultiven les vinyes de raïm negre i els cultius van eliminar bona part de les ruïnes. El vi d'Herea ja era conegut a l'antiguitat i se li atribuïa contribuir a la fertilitat de les dones. La ciutat era al camí que portava d'Olímpia cap d'Arcàdia; també arribava a la ciutat un camí del nord d'Arcàdia, i altres venien de Megalòpolis, Messene i Figàlia. Un pont creuava l'Alfeu prop de la ciutat.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 874. ISBN 9788441224223.
* 1 2 3 4 Smith, William (ed.). «Heraea». Dictionary of Greek and Roman Geography (1854). [Consulta: 31 gener 2021].
* ↑ «Pausanias, Description of Greece, Arcadia, chapter 26, section 1». [Consulta: 10 maig 2019].
# Louis Déprez

Louis Déprez (Lières, 6 de gener de 1921 - Lillers, 27 de juliol de 1999) va ser un ciclista francès que fou professional entre 1946 i 1960. Durant la seva carrera professional aconseguí més de 50 victòries, sent la més destacada la victòria en la primera edició dels Quatre dies de Dunkerque, el 1955.

## Palmarès

* 1945
** 1r a la París-Arras
* 1946
** 1r a la Lilla-Maubeuge
** 1r a la Tourcoing-Dunkerque-Roubaix
* 1947
** Vencedor d'una etapa del Tour de la Manche
* 1948
** 1r a la Tourcoing-Dunkerque-Roubaix
* 1949
** 1r a la París-Valenciennes
** 1r al GP du Pneumatique
* 1951
** 1r del Tour de la Manche i vencedor d'una etapa
** Vencedor d'una etapa de la Volta al Marroc
* 1952
** 1r del Tour de la Manche
** Vencedor d'una etapa de la Volta al Marroc
* 1953
** Vencedor d'una etapa Circuit de les Ardenes
* 1954
** 1r del Circuit de les Ardenes i vencedor d'una etapa
** Vencedor d'una etapa del Tour de Champagne
** Vencedor de 2 etapes del Tour del Nord
* 1955
** 1r dels Quatre dies de Dunkerque i vencedor d'una etapa
** Vencedor d'una etapa del Tour de Picardia
* 1956
** Vencedor d'una etapa dels Quatre dies de Dunkerque
* 1959
** Vencedor d'una etapa Circuit de les Ardenes

## Resultats al Tour de França

* 1947. 35è de la classificació general
* 1948. Abandona (8a etapa)
* 1949. 30è de la classificació general
* 1950. Abandona (9a etapa)
* 1951. 37è de la classificació general

## Enllaços externs

* Fitxa de Louis Déprez a www.sitiodeciclismo.net
# Tagalak

Tagalak (en anglès Tagalak Island; en aleutià Tagalax̂) és una petita illa deshabitada del grup de les illes Andreanof, a les illes Aleutianes, Alaska. Es troba a l'est de Chugul. S'alça fins als 249 msnm. Va ser registrada a les cartes nàutiques per Joseph Billings el 1790.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Aleutian Islands - Tagalak», 23-12-2010. Arxivat de l'original el 2010-12-23. [Consulta: 22 novembre 2020].
* ↑ «GNIS Detail - Chugul Island». [Consulta: 22 novembre 2020].
# Kevin Rivera Serrano

Kevin Manuel Rivera Serrano (Cartago, 28 de juny de 1998) és un ciclista costa-riqueny. Professional des del 2017, el 2022 fitxà pel Gazprom-RusVelo després d'un parell d'anys corrent a l'equip Androni Giocattoli-Sidermec. En el seu palmarès destaca el Sibiu Cycling Tour del 2019.

## Palmarès

* 2016
** Vencedor d'una etapa a la Volta de la Joventut a Costa Rica
* 2017
** 1r a la Volta a la Xina II i vencedor d'una etapa
* 2018
** Vencedor d'una etapa a la Volta al Táchira
* 2019
** 1r al Sibiu Cycling Tour i vencedor d'una etapa
** Vencedor d'una etapa a la Volta a la Xina II
* 2020
** Vencedor de 2 etapes de la Volta al Táchira
** Vencedor d'una etapa al Tour de Langkawi
* 2022
** Vencedor d'una etapa al Tour de Panamà
** Vencedor d'una etapa a la Vuelta a San Carlos
** Vencedor d'una etapa a la Volta a Costa Rica
* 2023
** 1r a la Vuelta del Norte i vencedor d'una etapa
** Vencedor d'una etapa a la Volta a Costa Rica

## Referències

* ↑ «Ciclista tico Kevin Rivera firma con equipo ruso | Crhoy.com» (en castellà). [Consulta: 9 febrer 2023].
* ↑ «Kevin Rivera firma dos temporada con el Bardiani CSF». CRciclismo, 23-09-2020. [Consulta: 14 gener 2021].
* ↑ Archives, Cycling. «Kevin Manuel Rivera Serrano» (en anglès). [Consulta: 9 febrer 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Punt bàsic

Un punt bàsic és una unitat de mesura utilitzada en les finances per descriure el canvi percentual en el valor o la taxa d'un actiu financer. Un punt bàsic equival a 0,01 punts percentuals (1/100 d'un punt percentual) o 0,0001 en tant per u. En la majoria dels casos, es refereix als canvis en les taxes d'interès i rendiments del deute públic.
Per exemple, si Banc Central Europeu augmenta les taxes d'interès en 40 punts bàsics, això significa que les taxes han augmentat 0,4 punts percentuals. Si les taxes es trobaven en l'1,50%, i els va elevar 0,4 punts percentuals o 40 punts bàsics, la nova taxa d'interès seria de l'1,90%.
Al mercat de deute públic, un punt de bàsic s'utilitza per indicar la diferència de variació de la taxa de rendiment entre dos moment del temps i també entre el deute de diferents països. Per exemple, sí un rendiment dels bons passa del 5,00% al 6,20%, es diu que han augmentat 120 punts bàsics. Sí rendiment del deute públic irlandès és 5% i la d'Alemanya és de 3,25, és a dir que la diferència (prima de risc) entre els dos països és de 175 punt bàsics.
L'ús de la mesura d'un punt bàsic s'utilitza sobretot pel que fa als rendiments i les taxes d'interès, però també pot ser utilitzat per referir-se a la variació percentual en el valor d'un actiu com una acció. Si un índex borsari va pujar 150 punts bàsics en un dia, aquest va augmentar 1,5 punts percentuals.
Per convertir els punts de base en tant per u es multiplica els punts bàsics per 0,0001. I per convertir-lo en un percentatge es multiplica per 0,01. Així per convertir 150 punts bàsics en tant per u, es multiplica 150 per 0,0001 que resultarà 0.0150 i per convertir-los en percentatge es multiplicarà 150 per 0,01 que resultarà 0,15%.

## Taula d'equivalències

| Punt bàsic | Percentatge | Tant per u |
| 1 | 0,01% | 0,0001 |
| 10 | 0,1% | 0,001 |
| 100 | 1% | 0,01 |
| 1000 | 10% | 0,1 |
| 10000 | 100% | 1 |
# Rossinyol de gorja robí de l'Himàlaia

El rossinyol de gorja robí de l'Himàlaia (Calliope pectoralis) és una espècie d'ocell de la família dels muscicàpids (Muscicapidae). Es distribueix al llarg de les muntanyes de l'Himàlaia des d'Afganistan fins a Myanmar. Està estretament emparentat amb la rossinyol siberià, però a diferència d'aquest presenta les puntes i la base de la cua blanques. Anteriorment també se'l considerava coespecífic amb la rossinyol de gorja robí de la Xina, El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «rossinyol de gorja robí de l'Himàlaia». Diccionari dels ocells del món. TERMCAT. [Consulta: 5 maig 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 704. ISBN 978-84-16728-37-4.
* ↑ BirdLife International. «Himalayan Rubythroat. Calliope pectoralis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 5 maig 2022].
# Strongylopus bonaespei

Strongylopus bonaespei és una espècie de granota que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L. & Harrison, J. 2004. Strongylopus bonaespei. Llista Vermella d'Espècies Amenaçades de la UICN 2006. Consulta: 19 d'abril del 2008.
# Marmosa simonsi

Marmosa simonsi és una espècie d'opòssum de la família dels didèlfids. Viu al litoral pacífic de l'Equador i el Perú. Té el pelatge de color gris, tret de l'última part de la cua, que és blanquinosa. Anteriorment se la considerava una subespècie de la marmosa de Robinson (M. robinsoni). Aquest tàxon fou anomenat en honor del col·leccionista estatunidenc Perry Oveitt Simons.

## Referències

* ↑ Rossi, Rogério V.; Voss, Robert S.; Lunde, Darrin P. «A Revision of the Didelphid Marsupial Genus Marmosa Part 1. The Species in Tate's ‘Mexicana’ and ‘Mitis' Sections and Other Closely Related Forms» (en anglès). Bulletin of the American Museum of Natural History, 334, 2010, pàg. 1–83. DOI: 10.1206/334.1. ISSN: 0003-0090.
* ↑ Entrada «Marmosa» d'Animalia (en anglès).
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Magno Nazaret

Magno Prado Nazaret (Dourados, 17 de gener de 1986) és un ciclista brasiler professional des del 2007 i actualment militant a l'equip Soul Brasil Pro Cycling Team. Especialista en el contrarellotge, ha aconseguit dos cops el campionat nacional d'aquesta especialitat. També destaquen la seva victòria a la Volta a l'Uruguai i les dues al Tour de Brasil-Volta de l'Estat de São Paulo.
El 2007, després de guanyar Volta a l'Estat de São Paulo, va donar positiu en un control antidopatge i se li va retirar el triomf.

## Palmarès

* 2006
** Campió panamericà sub-23 en contrarellotge
** Vencedor d'una etapa de la Volta a Porto Alegre
** Vencedor d'una etapa de la Volta a l'Estat de São Paulo
** Vencedor d'una etapa de la Volta del Paranà
* 2007
** Vencedor d'una etapa de la Volta per un Xile Líder
** 1r al Volta a l'Estat de São Paulo i vencedor d'una etapa
* 2008
** Vencedor d'una etapa de la Volta a l'Estat de São Paulo
* 2010
** Vencedor d'una etapa de la Rutes d'Amèrica
** Vencedor d'una etapa del Tour de Brasil-Volta de l'Estat de São Paulo
* 2011
** Campió del Brasil en contrarellotge
** Vencedor d'una etapa del Tour de Rio
* 2012
** 1r del Tour de Brasil-Volta de l'Estat de São Paulo
** 1r de la Volta a l'Uruguai i vencedor d'una etapa
* 2014
** 1r del Tour de Brasil-Volta de l'Estat de São Paulo i vencedor de 2 etapes
* 2015
** Campió del Brasil en contrarellotge
* 2017
** Campió del Brasil en contrarellotge
** 1r de la Volta a l'Uruguai i vencedor d'una etapa
* 2018
** 1r de la Volta a l'Uruguai i vencedor d'una etapa

## Referències

* ↑ «Personalidade: Magno Prado Nazaret» (en portuguès brasiler). Esporte Ágil, 08-03-2010. Arxivat de l'original el 2020-09-27. [Consulta: 30 juny 2024].
* ↑ «Magno Prado e Nilceu Santos são os novos reforços do ciclismo de Pindamonhangaba» (en portuguès brasiler). PortalR3, 02-09-2010. [Consulta: 30 juny 2024].
* ↑ «Magno Nazaret sagra-se campeão da 69ª edição da Volta Ciclística do Uruguai» (en portuguès brasiler). PortalR3, 08-04-2012. Arxivat de l'original el 2014-03-16. [Consulta: 30 juny 2024].
* ↑ «ss.esp.br» (en portuguès brasiler). SS Notícias Esportivas, 26-06-2007. Arxivat de l'original el 2007-08-24. [Consulta: 30 juny 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Sòl·lion

Sòl·lion (en llatí Sollium, en grec antic Σόλλιον) era una ciutat de la costa d'Acarnània segurament prop de Paleros entre Leucas i Alízia.
Sòl·lion era una colònia coríntia i va ser ocupada pels atenencs al començar la guerra del Peloponès l'any 431 aC que la va cedir juntament amb el seu territori a Paleros. El general Demòstenes hi va desembarcar quan va decidir envair Etòlia l'any 426 aC, segons diu Tucídides.

## Referències

* ↑ Smith, William (ed.). «Sollium». Dictionary of Greek and Roman Geography (1854). [Consulta: 13 desembre 2020].
# Kevin Reynolds

Kevin Reynolds (San Antonio, Texas, 17 de gener de 1952) és un director i guionista estatunidenc.

## Biografia

El seu pare va ser Herbert Reynolds, president de la Universitat de Baylor, i la seva mare va morir poc després que ell naixés per culpa d'una malaltia terminal. El seu pare va decidir que el seu fill passés diverses hores veient la televisió perquè «deixés volar la seva imaginació». Ja en l'institut, es va rebel·lar contra el seu pare i va aconseguir un treball com a cambrer en un pub. Quan va acabar els seus estudis, va tenir una forta discussió familiar i va repensar si estudiar o no a la universitat. Gràcies a la influència paterna, va cursar la carrera de Telecomunicacions a la universitat que presidia el seu pare. Poc després va decidir estudiar Dret i va exercir a la ciutat d'Austin (Texas).

### Cinema

Deu anys després va decidir matricular-se en la USC School of Cinema and Television. Steven Spielberg va decidir produir el seu Aurora roja (1984), protagonitzada per Patrick Swayze, Charlie Sheen i Lee Thompson. Poc després, Spielberg va decidir produir una altra de les seves pel·lícules: Fandango (1985), protagonitzada per Kevin Costner.
Després de la béstia de la guerra (1988), protagonitzada per Stephen Baldwin, va dirigir Robin Hood, príncep dels lladres (1991) i el seu protagonista va ser el seu amic Kevin Costner. Gràcies a la pel·lícula, van recaptar més de 225 milions de dòlars i va ser tot un èxit mundial. Rapa Nui (1994), protagonitzada per Jason Scott Lee, va ser produïda per Costner i no va tenir molt èxit. El mateix va succeir amb Waterworld (1995), de nou protagonitzada per Kevin Costner, amb un pressupost de 236 milions de dòlars i unes pèrdues d'aproximadament de 60 milions. Sembla que les discussions constants entre ell i Costner van fer el rodatge molt complicat i van ser la raó per la qual es va allunyar de la indústria del cinema. El 1997 va dirigir One eight seven, protagonitzada per Samuel L. Jackson. Una pel·lícula amb èxit, però que no va evitar que Reynolds s'allunyés del cinema. Anys després va tornar amb la seva versió sobre El comte de MonteCristo (2002), protagonitzada per James Caviezel i Guy Pearce, que no va aconseguir el benefici esperat. La seva última pel·lícula dirigida ha estat Tristán i Isolda (2006), protagonitzada per James Franco i produïda per Ridley Scott i altres productores alemanyes.

## Filmografia

Les seves pel·lícules més destacades són:

### Com a director

* 1985 : Fandango
* 1986 : Amazing Stories (episodi You Gotta Believe Me)
* 1988 : La bèstia de la guerra (The Beast)
* 1991 : Robin Hood: Príncep dels lladres
* 1993 : Rapa Nui
* 1995 : Waterworld
* 1998 : 187 (One Eight Seven)
* 2002 : The Count of Monte Cristo
* 2006 : Tristan i Isolda
* 2012 : Hatfields & McCoys
* 2016 : Risen

### Com a guionista

* 1984 : Aurora roja de John Milius
* 1985 : Fandango
* 1993 : Rapa Nui

## Referències

* ↑ «Overview for Kevin Reynolds». Tcm.com.
* ↑ «Kevin Reynolds Biography (1952-)». Filmreference.com.
* 1 2 3 4 «filmografia i biografia». hollywood.com.
# Punt adherent

En matemàtica, un punt adherent d'un subconjunt d'un espai topològic és un punt tal que cada conjunt obert que conté, conté almenys un punt del subconjunt. Un punt és adherent del conjunt si i només si el punt és a la clausura topològica del conjunt.

## Referències

* ↑ Adamson, Iain T. A General Topology Workbook (en anglès). Birkhäuser Boston, 1995, p.5. ISBN 978-0-8176-3844-3.

## Enllaços externs

* Adherent point a PlanetMath

## Bibliografia

* (anglès) Apostol, Tom M., Mathematical Analysis , Addison Wesley Longman. ISBN 0-201-00288-4
# Rossinyol de Taiwan

El rossinyol de Taiwan (Tarsiger johnstoniae) és una espècie d'ocell de la família dels muscicàpids (Muscicapidae) endèmic de l'illa de Taiwan. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Rossinyol de Taiwan». Diccionari dels ocells del món. TERMCAT. [Consulta: 14 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 705. ISBN 978-84-16728-37-4.
* ↑ BirdLife International. «Collared Bush-robin. Tarsiger johnstoniae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].